PMIndiaData/PMIndiaSum huggingface dataset:
আইএনএস কালভরি জাতির উদ্দেশে উৎসর্গ করলেন প্রধানমন্ত্রী

আজমুম্বাইতে আয়োজিত এক অনুষ্ঠানে নৌ-সাবমেরিন আইএনএস কালভরি-কে জাতির উদ্দেশে উৎসর্গকরলেন প্রধানমন্ত্রী শ্রী নরেন্দ্র মোদী। এই সাবমেরিনটিকে ‘মেক ইন ইন্ডিয়া’কর্মসূচির সাফল্যের এক বড় দৃষ্টান্ত বলে বর্ণনা করেন তিনি। এজন্য দেশবাসীকেঅভিনন্দনও জানান প্রধানমন্ত্রী। শ্রীমোদী বলেন, ভারত ও ফ্রান্সের মধ্যে কৌশলগত অংশীদারিত্বের সম্পর্ক যে দ্রুত প্রসারলাভ করছে, তার এক উজ্জ্বল দৃষ্টান্ত হল এই সাবমেরিনটি। ভারতীয় নৌ-বাহিনীর শক্তিবৃদ্ধিতে এই ডুবোজাহাজটি বিশেষভাবে সাহায্য করবে বলে মনে করেন তিনি। এর নির্মাণ ওউৎপাদনের সঙ্গে যুক্ত সকলেরই ভূয়সী প্রশংসা করেন প্রধানমন্ত্রী। একুশেরশতকটিকে এশিয়ার শতক বলে চিহ্নিত করা হয় – এই প্রসঙ্গের অবতারণা করে শ্রী নরেন্দ্রমোদী বলেন, একবিংশ শতাব্দীর উন্নয়ন ধারা যে ভারত মহাসাগরের মধ্য দিয়েই বয়ে চলেছে,এ বিষয়ে কোন সংশয় নেই। এই কারণেই কেন্দ্রীয় সরকারের নীতিতে একটি বিশেষ স্থানঅধিকার করে রয়েছে ভারত মহাসাগর। ‘সাগর’– তাঁর এই প্রতীকি ব্যাঞ্জনার মধ্য দিয়েই বিষয়টি সুপরিস্ফুট হবে বলে মনে করেনপ্রধানমন্ত্রী। তাঁর কাছে সাগরের অর্থ হল ‘সংশ্লিষ্ট অঞ্চলের সকলের জন্য বিকাশ ওনিরাপত্তা’ (সিকিউরিটি অ্যান্ড গ্রোথ ফর অল ইন দ্য রিজিয়ন)। ভারতমহাসাগর অঞ্চলে দেশের আন্তর্জাতিক, কৌশলগত তথা অর্থনৈতিক স্বার্থ-সংশ্লিষ্টবিষয়গুলি সম্পর্কে ভারত যে পূর্ণ মাত্রায় সতর্ক ও সচেতন, একথারও প্রসঙ্গত উল্লেখকরেন তিনি। তাঁর মতে, ঠিক এই কারণেই আধুনিক সাজে সজ্জিত ভারতীয় নৌ-বাহিনীসংশ্লিষ্ট অঞ্চলে শান্তি ও স্থিতিশীলতার প্রসারে এক অগ্রণী ভূমিকা পালন করে চলেছে। শ্রীমোদী বলেন, মহাসাগরের অন্তর্নিহিত সম্পদ ও সম্ভাবনা আমাদের জাতীয় বিকাশ প্রচেষ্টায়শক্তি সঞ্চার করে। এই কারণেই নৌ-সন্ত্রাস, জলদস্যুতা এবং মাদক পাচারের মতো সমস্যাও চ্যালেঞ্জগুলি সম্পর্কে ভারত পূর্ণ মাত্রায় সচেতন। এই সমস্যা শুধু ভারতের একারনয়। এই অঞ্চলের অন্যান্য দেশগুলিও একই সমস্যার সম্মুখীন। তবে, এই সমস্তচ্যালেঞ্জের মোকাবিলা করার ক্ষেত্রে মূল ভূমিকাটি পালন করে চলেছে ভারতই। প্রধানমন্ত্রীবলেন, সমগ্র বিশ্ব জগতই যে এক ও অভিন্ন পরিবার, এই নীতি ও মানসিকতায় বিশ্বাস করেভারত। এই কারণে, আন্তর্জাতিক দায়িত্ব পালনের ক্ষেত্রেও আমাদের দেশ কোনভাবেই পিছিয়েনেই। এমনকি, সঙ্কটের মুহূর্তেও সহযোগী দেশগুলির মধ্যে সাহসে ভর করে প্রথম এগিয়েযায় ভারত। ভারতের কূটনীতি এবং নিরাপত্তা জোরদার করার মধ্যেও মানবতাবাদী একটি দিকরয়েছে। ভারত হল এমন একটি শক্তিশালী দেশ যার মানবতাবাদী কর্মপ্রচেষ্টার ক্ষেত্রেওএক গুরুত্বপূর্ণ ভূমিকা পালনের ক্ষমতা রয়েছে। আর ঠিক এই কারণেই, শান্তি ওস্থিতিশীলতার পথে ভারতের সঙ্গে একসাথে এগিয়ে যেতে আগ্রহী বিশ্বের অন্যান্য দেশ। প্রধানমন্ত্রীবলেন, গত তিন বছরে প্রতিরক্ষা ও নিরাপত্তা সম্পর্কিত পরিবেশ ও পরিস্থিতি দ্রুতপরিবর্তিত হচ্ছে। আইএনএস কালভরি-র নির্মাণকালে যে ক্ষমতা ও দক্ষতার পরিচয় পাওয়াগেছে, তা নিঃসন্দেহে ভারতের এক বিশেষ সম্পদ। ভাষণদানকালেপ্রসঙ্গত তিনি উল্লেখ করেন যে ‘এক পদ, এক পেনশন’ নীতি চালু করার যে বিষয়টিদীর্ঘদিন ধরে মুলতবি ছিল, তার নিরসনে তাঁর সরকার যে প্রতিশ্রুতিবদ্ধ, বাস্তবেরঘটনাই তার প্রমাণ। প্রধানমন্ত্রীবলেন, কেন্দ্রীয় সরকারের নীতি এবং দেশের সশস্ত্র বাহিনীগুলির শৌর্য ও সাহসিকতাএকথাই প্রমাণ করেছে যে জম্মু ও কাশ্মীরে যে যুদ্ধকালীন পরিস্থিতিসৃষ্টি করেছিল সন্ত্রাসবাদীরা, তা পুরোপুরি ব্যর্থ হয়েছে। জাতির নিরাপত্তার স্বার্থে যাঁরা আত্মবলিদানদিয়েছেন, তাঁদের উদ্দেশে এদিন শ্রদ্ধা ও কৃতজ্ঞতা প্রকাশ করেন শ্রী নরেন্দ্র মোদী।
ভারত ও কুয়েতের মধ্যে অ্যাকাউন্টিং, ফিনান্স ও হিসাব নিকাশ ক্ষেত্রে সমঝোতাপত্র স্বাক্ষরে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকেভারত ও কুয়েতের মধ্যে অ্যাকাউন্টিং, ফিনান্স ও হিসাব নিকাশ সংক্রান্ত্র ক্ষেত্রে সমঝোতাপত্র স্বাক্ষরের প্রস্তাব মঞ্জুর হয়েছে। মন্ত্রিসভার এই সিদ্ধান্তে দুই দেশের মধ্যে সংশ্লিষ্ট ক্ষেত্রগুলিতে দক্ষতা আরও বাড়বে। ভারতের ইন্সটিটিউট অফ চাটার্ড অ্যাকাউন্ট্যান্স এবং কুয়েত অ্যাকাউন্ট্যান্স অ্যান্ড অডিটরর্স অ্যাসোসিয়েশন সেদেশে কারিগরি সম্মেলন, সেমিনার ও কনফারেন্স আয়োজনে একযোগে কাজ করবে। এরফলে দুই প্রতিষ্ঠানের মধ্যে পেশাদারি দক্ষতায় মানোন্নয়ন ঘটবে। এ ধরণের কর্মসূচি আয়োজনে খরচ উভয় পক্ষই বহন করবে। কর্পোরেট প্রশাসন, প্রযুক্তিগত গবেষণা ও পরামর্শ, গুনমান নিশ্চিতকরণ, ফরেন্সিক অ্যাকাউন্টিং, ইসলামিক ফাইন্যান্স, পেশাদারি দক্ষতা প্রশিক্ষণ অব্যাহত রাখা সহ পারস্পরিক স্বার্থ সংশ্লিষ্ট ক্ষেত্রে ভারত ও কুয়েতের এই প্রতিষ্ঠান দুটি একযোগে কাজ করবে বলে স্হির হয়েছে। সমঝোতাপত্র অনুযায়ী দুই দেশের প্রতিষ্ঠান দুটি পারস্পরিক সহযোগিতার ক্ষেত্রে ভবিষ্যৎ উন্নয়নের পন্হা-পদ্ধতি নিয়ে আলাপ-আলোচনা করবে। এছাড়াও প্রতিষ্ঠানের নিজস্ব কাজকর্মের মানোন্নয়নেও এই সমঝোতাপত্র গুরুত্বপূর্ণ ভূমিকা নেবে। দুই প্রতিষ্ঠানই অ্যাকাউন্টিং, ফিনান্স ও হিসাব-নিকাশ ক্ষেত্রে কুয়েতে স্বল্প মেয়াদী পেশাদারি পাঠ্যক্রমের আয়োজন করবে। ভারতীয় প্রতিষ্ঠানটির পক্ষ থেকে কুয়েত সরকারের কর্মী ও সেদেশের নাগরিকদের কারিগরি ক্ষেত্রে প্রশিক্ষণের সুবিধা প্রদান করবে। কুয়েতে বিভিন্ন সংস্হায় যুক্ত ভারতীয় চাটার্ড অ্যাকাউনট্যান্টরা স্হানীয় ব্যবসায়িক সম্প্রদায়কে ফিনান্সিয়াল রিপোর্টিং সংক্রান্ত বিষয়ে সাহায্য করবে। প্রস্তাবিত এই সমঝোতাপত্রটি কুয়েতে ভারতীয় চাটার্ড অ্যাকাউনট্যান্টদের সম্পর্কে এক ইতিবাচক ভাবমূর্তি গড়ে তুলতে সাহায্য করবে বলেও মনে করা হচ্ছে।
কুম্ভে আগত বিশ্ব-প্রতিনিধিদের উদ্দেশে প্রধানমন্ত্রীর ভাষণ

প্রধানমন্ত্রী শ্রী নরেন্দ্র মোদী আজ (২৩ ফেব্রুয়ারি, ২০১৯) দিল্লির প্রবাসী ভারতীয় কেন্দ্রে ইন্ডিয়ান কাউন্সিল ফর কালচারাল রিলেশন্‌স (আইসিসিআর) আয়োজিত এক বিশেষ অনুষ্ঠানে প্রয়াগরাজের কুম্ভ মেলায় অংশগ্রহণকারী ১৮৮টি দেশের প্রতিনিধিদের উদ্দেশে ভাষণ দেন। এই উপলক্ষে আগত প্রতিনিধিদের সংবর্ধনা জানানো হয়। প্রধানমন্ত্রী শ্রী মোদী এবং বিদেশ মন্ত্রী শ্রীমতী সুষমা স্বরাজ ঐ প্রতিনিধিদের সঙ্গে এক ঐতিহাসিক গ্রুপ ছবিতে সামিল হন। প্রতিনিধিদের উদ্দেশে ভাষণে প্রধানমন্ত্রী বলেন, তাঁদের সঙ্গে মিলিত হতে পেরে তিনি আনন্দ বোধ করছেন। তিনি আরও বলেন, কুম্ভ মেলায় না এলে এই মেলার মহান ঐতিহ্য যথাযথ উপলব্ধি করা অসম্ভব। হাজার বছর ধরে অবিচ্ছিন্নভাবে মহান এই ঐতিহ্য ধারার মতো বয়ে চলেছে। প্রধানমন্ত্রী বলেন, কুম্ভ মেলা সামাজিক সংস্কার এবং আধ্যাত্মিকতার এক উজ্জ্বল মেলবন্ধন। এই মেলা ভবিষ্যৎ পরিকল্পনা রচনা এবং অগ্রগতির ওপর নজর রাখার ক্ষেত্রে আধ্যাত্মিক গুরু এবং সমাজ সংস্কারকদের কাছে আলাপ-আলোচনার মঞ্চ হয়ে উঠেছে। কুম্ভ মেলায় আস্থা, আধ্যাত্মিকতা ও সাংস্কৃতিক চেতনা বোধের সঙ্গেই আধুনিকতা ও প্রযুক্তির মেলবন্ধনের প্রয়াস নেওয়া হচ্ছে বলে মন্তব্য করে শ্রী মোদী বলেন, সারা বিশ্ব ভারতকে এবার আধুনিকতার পাশাপাশি, তার সমৃদ্ধ ঐতিহ্যের জন্যও মান্যতা দেবে। বিশ্বের বিভিন্ন দেশ থেকে আগত প্রতিনিধিদের ধন্যবাদ জানিয়ে প্রধানমন্ত্রী বলেন, কুম্ভ মেলার সাফল্যের ক্ষেত্রে তাঁদের অংশগ্রহণও অত্যন্ত গুরুত্বপূর্ণ। প্রধানমন্ত্রী, ভারতীয় সংসদীয় নির্বাচনকে “গণতন্ত্রের কুম্ভ” হিসেবে বর্ণনা করেন। তিনি বলেন, কুম্ভ মেলার মতো সম্পূর্ণ নিরপেক্ষতা সমেত ভারতীয় সংসদীয় নির্বাচনেও বৃহত্তর অর্থে সমগ্র বিশ্বের কাছে প্রেরণার উৎস হয়ে উঠতে পারে। তিনি সমগ্র বিশ্ববাসীকে ভারতের সংসদীয় নির্বাচন প্রত্যক্ষ করার কথাও বলেন।
রথযাত্রা উপলক্ষ্যে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী রথযাত্রা উপলক্ষ্যে সকলকে শুভেচ্ছা জানিয়েছেন। তাঁর শুভেচ্ছা বার্তায় প্রধানমন্ত্রী বলেছেন, “ ভগবান জগন্নাথদেবের রথযাত্রা উপলক্ষ্যে আপনাদের সকলকে আমার আন্তরিক শুভেচ্ছা। শ্রদ্ধা ও ভক্তিতে পরিপূর্ণ এই যাত্রা দেশবাসীর জীবনে সুখ, সমৃদ্ধি, সৌভাগ্য আর আরোগ্য নিয়ে আসুক। জয় জগন্নাথ! “
প্রধানমন্ত্রী বিভিন্ন ক্ষেত্রের প্রতিনিধিদের সঙ্গে প্রাক বাজেট পর্যালোচনা করলেন

প্রধানমন্ত্রী শ্রী নরেন্দ্র মোদী ভারতকে ৫ লক্ষ কোটি মার্কিন ডলারের অর্থনীতিতে পরিণত করতে সংশ্লিষ্ট সকল পক্ষকে আন্তরিক প্রয়াস গ্রহণের আহ্বান জানিয়েছে। প্রধানমন্ত্রী আজ নতুন দিল্লীতে বিশিষ্ট অর্থনীতিবিদ, শিল্পপতি, উৎপাদনক্ষেত্র, ভ্রমণ ও পর্যটন, বস্ত্রশিল্প সহ কৃষি, বিজ্ঞান ও প্রযুক্তি এবং অর্থ ক্ষেত্রের বিশেষজ্ঞদের সঙ্গে মতবিনিময় করেন। প্রাক-বাজেট পর্যালোচনার অঙ্গ হিসেবে নীতি আয়োগের এই মতবিনিময়ের আয়োজন করা হয়। প্রধানমন্ত্রী বলেন, দু-ঘন্টার এই খোলামেলা আলোচনায় বিভিন্ন ক্ষেত্রের সঙ্গে যুক্ত বিশেষজ্ঞ ও প্রতিনিধিদের অভিজ্ঞতা প্রকাশ পেয়েছে। তিনি বলেন, এই বৈঠক থেকে উঠে আসা অভিজ্ঞতা ও দৃষ্টিভঙ্গী নীতি প্রণেতা ও সংশ্লিষ্ট ক্ষেত্রের প্রতিনিধিদের মধ্যে আরও ভালো সমন্বয় গড়ে তুলবে। প্রধানমন্ত্রী বলেন, ভারতীয় অর্থনীতির মজবুত অবস্হা দেশের আথিক বুনিয়াদি ব্যবস্হার দৃঢ়তাকেই প্রতিফলিত করে। স্বাভাবিক অবস্হায় ফিরে আসার ক্ষমতাও ভারতীয় অর্থনীতির রয়েছে বলে তিনি অভিমত প্রকাশ করেন। প্রধানমন্ত্রী বলেন, দেশীয় অর্থনীতিকে এগিয়ে নিয়ে যেতে এবং কর্মসংস্হান সৃষ্টির ক্ষেত্রে পর্যটন, নগরোন্নয়ন, পরিকাঠামো এবং কৃষিভিত্তিক শিল্পের ব্যাপক সম্ভাবনা রয়েছে। তিনি আরও বলেন, এ ধরণের ঘরোয়া ও খোলামেলা বৈঠক, স্বাস্হ্যকর আলোচনা ও বিভিন্ন বিষয়ে বোঝাপড়ার গুরুত্বপূর্ণ মঞ্চ। তিনি বলেন, এ ধরণের খোলামেলা বৈঠক ইতিবাচক পরিস্হিতি এবং সমাজের স্বার্থে ‘করা সম্ভব’ এমন মানসিকতার বিকাশ ঘটায়। ভারতকে অসীম সম্ভাবনাময় দেশ হিসেবে বর্ণনা করে তিনি সংশ্লিষ্ট সকল পক্ষকে বাস্তব ও কল্পনার মধ্যে সেতুবন্ধনের আহ্বান জানান। তিনি বলেন, ‘আমাদের সকলকে একসঙ্গে কাজ করতে হবে এবং একটি দেশ হিসেবে ভাবার কথা শুরু করতে হবে’। এই মতবিনিময় অনুষ্ঠানে বিশিষ্ট অর্থনীতিবিদ শ্রী শঙ্করাচার্য, শ্রী আর নাগরাজ, শ্রীমতি ফরজানা আফ্রিদি, শিল্পপতি শ্রী প্রদীপ শাহ্, শ্রী আপ্পারাও মাল্লাভারাপু, শ্রী দ্বীপ কার্লা, শ্রী দীপক শেঠ, শ্রী সুকুমার মিশ্রা সহ ৩৮ জন বিশিষ্ট ব্যক্তি উপস্হিত ছিলেন। বৈঠকে কেন্দ্রীয় স্বরাষ্ট্র মন্ত্রী শ্রী অমিত শাহ্, সড়ক পরিবহন ও মহাসড়ক মন্ত্রী শ্রী নীতিন গড়করি, রেলমন্ত্রী শ্রী পীযুষ গোয়েল, কৃষিমন্ত্রী শ্রী নরেন্দ্র সিং তোমর, নীতি আয়োগের ভাইস চেয়ারম্যান শ্রী রাজীব কুমার, আয়োগের সিইও শ্রী অমিতাভ কান্ত ছাড়াও বিভিন্ন মন্ত্রকের সচিবরা উপস্হিত ছিলেন। anuary, 2019…
প্রধানমন্ত্রী বারানসী ও পাটনার মধ্যে ট্রেনের যাত্রারসূচনা করলেন, অন্যান্য উন্নয়নমূলক প্রকল্পের শুভারম্ভ করলেন এবং বারানসীতে জনসভায়ভাষণ দিলেন

প্রধানমন্ত্রী শ্রী নরেন্দ্র মোদী বারানসীর মান্ডুয়াডিহ রেল স্টেশনেবারানসী ও পাটনার মধ্যে একটি ট্রেনের যাত্রা সূচনা করেন আজ। তিনি নানা উন্নয়নমূলকপ্রকল্পের কাজের সূচনা করেন এবং বারানসীর ডিজেল লোকোমোটিভ ওয়ার্কস্‌ ময়দানে একজনসভাতেও ভাষণ দেন। তিনি ফরাসী রাষ্ট্রপ্রধান ইম্যানুয়েল ম্যাকরঁ’কে সাদর অভ্যর্থনার জন্যকাশীর জনসাধারণকে ধন্যবাদ দেন। প্রধানমন্ত্রী বলেন যে, ভারত সরকার ডিজেল লোকোমোটিভওয়ার্কস্‌-এর নিরন্তর বিকাশ ও উচ্চায়নের প্রতি অঙ্গীকারবদ্ধ। কারণ, এটি বারানসীরশিল্পোন্নয়নের প্রতীক। তিনি আবাসন ক্ষেত্রে রাজ্য সরকারের প্রয়াসের প্রশংসা করেন এবং আরও বেশিসংখ্যক মানুষ যাতে আবাসন সংক্রান্ত সুযোগ-সুবিধা পান, তা সুনিশ্চিত করতে বলেন । এই সঙ্গে প্রধানমন্ত্রী সভাস্থলে আয়োজিত ‘বর্জ্য থেকে সম্পদ’ শীর্ষক নানাপ্রয়াস তুলে ধরার প্রদর্শনীটিরও প্রশংসা করেন। তিনি বলেন, বারানসীতে পর্যটনের অমিত সম্ভাবনা রয়েছে আর তাই এই নগরীকেপরিচ্ছন্ন রাখার জন্য সবরকম প্রয়াস নেওয়া দরকার। প্রধানমন্ত্রী বলেন, সম্প্রতি ঘোষিত আয়ুষ্মান ভারত প্রকল্প স্বাস্থ্যক্ষেত্রে রূপান্তর আনতে চলেছে। এটি গরিব মানুষদের সেরা মানের স্বাস্থ্য সুরক্ষাপ্রদান করবে বলে তিনি জানান। প্রকল্পগুলিররূপায়ণ অত্যন্ত ভালোভাবে করার দরুন প্রধানমন্ত্রী রাজ্য সরকারের প্রশংসা করেন।
রেল বিকাশশিবিরে যোগ দিলেন প্রধানমন্ত্রী; বক্তব্য রাখলেন রেল আধিকারিকদের সামনে

প্রধানমন্ত্রীশ্রী নরেন্দ্র মোদী রবিবার যোগ দেন সুরজকুণ্ড-এ আয়োজিত রেল বিকাশ শিবিরে। ভারতীয়রেলের বিভিন্ন দিক সম্পর্কে এক বিশেষ উপস্থাপনার আয়োজন করা হয় তাঁর জন্য। পরে তিনিসমবেত রেল আধিকারিকদের কাছে ভাষণ দেন। আজইছিল রেল বিকাশ শিবিরের তৃতীয় তথা শেষ দিন।
ভারতের অগ্রগতিতে শ্রমিক-কর্মচারীদের বিশেষ ভূমিকার প্রতি সম্মান জানালেন

আজ আন্তর্জাতিক শ্রম দিবস। এই উপলক্ষে ভারতের অগ্রগতির ক্ষেত্রে যে অসংখ্যশ্রমিক-কর্মচারী সঙ্কল্পবদ্ধ হয়ে পরিশ্রমের নজির সৃষ্টি করেছেন, তাঁদের উদ্দেশেসম্মান ও অভিনন্দন জানিয়েছেন প্রধানমন্ত্রী শ্রী নরেন্দ্র মোদী। ভারতের এইঅগ্রগতিতে তাঁদের বিশেষ ভূমিকার কথাও এক বার্তায় উল্লেখ করেছেন তিনি। “আজশ্রমিক দিবসে আমরা সম্মান জানাই সেই সমস্ত স্থিরসঙ্কল্প শ্রমিক-কর্মচারীদের যাঁদেরকঠোর পরিশ্রমের এক বিশেষ ভূমিকা রয়েছে ভারতের অগ্রগতিতে। শ্রমেব জয়তে!”–আন্তর্জাতিক শ্রমিক দিবসের বার্তায় একথাই বলেছেন প্রধানমন্ত্রী। / ..
লতা মঙ্গেশকরের জন্মবার্ষিকীতে তাঁকে স্মরণ প্রধানমন্ত্রীর

নয়াদিল্লি, ২৮ সেপ্টেম্বর, ২০২২ প্রধানমন্ত্রী শ্রী নরেন্দ্র মোদী লতা মঙ্গেশকরের জন্মবার্ষিকীতে তাঁকে স্মরণ করেছেন। শ্রী মোদী বলেন, অযোধ্যাতে একটি চৌক-এর নাম লতা মঙ্গেশকর দিদির নামে রাখা হবে। তিনি বলেন, লতা দিদির প্রতি এটিই হবে দেশবাসীর তরফে বিশেষ শ্রদ্ধাঞ্জলি। ট্যুইট বার্তায় প্রধানমন্ত্রী বলেন, “লতা দিদিকে তাঁর জন্মদিনে স্মরণ করি। আমার স্মৃতিতে অনেক ঘটনা রয়েছে। আছে অগুনতি আলোচনা যার মধ্যে তাঁর স্নেহ প্রকাশ পেত। আমি আজ আনন্দিত যে অযোধ্যার একটি চৌকের নাম তাঁর নামাঙ্কিত হচ্ছে। দেশবাসীর তরফে এটি হবে যথাযথ শ্রদ্ধাঞ্জলি।”
আন্তর্জাতিক তাপপারমাণবিক পরীক্ষামূলক বিক্রিয়ক (আইটিইআর)-এর যন্ত্রাংশ যুক্ত করার সূচনায় প্রধানমন্ত্রীর বার্তা

আন্তর্জাতিক তাপপারমাণবিক পরীক্ষামূলক বিক্রিয়ক (ইন্টারন্যাশনাল থার্মোনিউক্লিয়ার এক্সপেরিমেন্টাল রিয়্যাক্টর – আইটিইআর) তার টোকোমাকের যন্ত্রাংশ যুক্ত করার কর্মসূচি ২৮শে জুলাই ফ্রান্সের সেন্ট-পঁ-লেঁ-দুরাসেতে সূচনা করেছে। আইটিইআর-এর সব সদস্য রাষ্ট্রের সরকার প্রধানদের বা রাষ্ট্র প্রধানদের এই অনুষ্ঠানে সশরীরে অথবা বৈদ্যুতিন মাধ্যমে অংশগ্রহণের আমন্ত্রণ জানানো হয়েছিল। রাষ্ট্রপতি ইমানুয়েল ম্যাক্রঁ অনলাইনের মাধ্যমে এই কর্মসূচির সূচনা করেছেন। আইটিইআর সংস্থাকে তাদের কঠোর পরিশ্রম এবং সাফল্যের জন্য প্রধানমন্ত্রী শ্রী নরেন্দ্র মোদী তাঁর বার্তায় অভিনন্দন জানিয়েছেন। আইটিইআর-এর এই প্রকল্পটিতে বিশ্বের বিভিন্ন দেশের বৈজ্ঞানিক এবং প্রযুক্তিবিদরা যোগ দেওয়ায় একে ভারতের চিরায়ত বিশ্বাস – ‘বসুধৈব কুটুম্বকম’-এর সঙ্গে প্রধানমন্ত্রী তুলনা করেছেন, যার অর্থ মানবজাতির কল্যাণেই সারা বিশ্ব একযোগে কাজ করবে। ভারত ক্রায়োস্ট্যাট, বাহনের রক্ষক ব্যবস্থাপনা, কুলিং ওয়াটারের প্রযুক্তির জন্য প্রয়োজনীয় যন্ত্রাংশ সরবরাহ, ক্রায়োজেনিক এবং ক্রায়ো-ডিস্ট্রিবিউশন সিস্টেম, আরএস এবং বিন প্রযুক্তি ব্যবহার করে সহায়ক উত্তাপ সৃষ্টি করা, বিদ্যুতের সরবরাহের জন্য যন্ত্রাংশ সহ বেশ কয়েকটি ক্ষেত্রে এই প্রকল্পে গুরুত্বপূর্ণ ভূমিকা পালন করছে। এই উপলক্ষে প্রধানমন্ত্রীর ভাষণটি ফ্রান্স ও মোনাকোতে নিযুক্ত ভারতীয় রাষ্ট্রদূত শ্রী জাভেদ আশরফ পাঠ করেন। প্রধানমন্ত্রীর বার্তাটি পড়ার জন্য নিচের লিঙ্কে ক্লিক করুন – http://dae.gov.in/writereaddata/iter2020_message_pm_india_shri_narendra_modi.pdf
বৈদ্যুতিন যন্ত্রাংশ ও সেমিকন্ডাকটর নির্মাণে উৎসাহ দেবার যোজনায় কেন্দ্রীয় মন্ত্রীসভার অনুমোদন

প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রীসভার আজকের বৈঠকে বৈদ্যুতিন যন্ত্রাংশ ও সেমিকন্ডাক্টর নির্মাণে উৎসাহ দেবার যোজনায় ( স্কিম ফর প্রোমোশন অফ ইলেকট্রনিক কম্পোনেন্টস এন্ড সেমিকন্ডাকটর -এসপিইসিএস ) মুলধনী ব্যয়ের ২৫ শতাংশ আর্থিক উৎসাহদায়ক ছাড় দেবার প্রস্তাবে অনুমোদন দেওয়া হয়েছে। দেশে বৈদ্যুতিন সামগ্রী নির্মাণকে শক্তিশালী করতে অভ্যন্তরীণ শিল্পকে এই যোজনা সাহায্য করবে। এরফলে ৩,২৫২ কোটি টাকার উৎসাহদায়ক ছাড়ের সুযোগ সংক্রান্ত খরচ এবং ৩২ কোটি টাকার প্রশাসনিক ব্যয় সহ মোট ৩২৮৫ কোটি টাকার যোজনা বাস্তবায়িত হবে। এই প্রস্তাবে বৈদ্যুতিন ক্ষেত্রে ২০হাজার কোটি টাকার বিনিয়োগের সম্ভাবনা তৈরি হল। যার মাধ্যমে দেড়লক্ষ সরাসরি কর্ম সংস্থান সহ মোট ছয় লক্ষ কর্ম সংস্থানের সুযোগ সৃষ্টি হবে। এর ফলে মোবাইল, উপভোক্তা, শিল্প ক্ষেত্র, স্বয়ংক্রিয়, চিকিৎসা সংক্রান্ত, কৌশলগত, বিদ্যুৎ, টেলিকম, কম্পিউটার হার্ডওয়্যার সহ বৈদ্যুতিন সব ক্ষেত্রে চাহিদা পূরণ হবে। /
অটল ভূ-জল যোজনা অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ অটল ভূ-জল যোজনা (অটল জল) রূপায়ণ অনুমোদিত হয়েছে। এই প্রকল্পে ছয় হাজার কোটি টাকা বরাদ্দ করা হয়েছে। ২০২০-২১ থেকে ২০২৪-২৫ অর্থবর্ষ – এই পাঁচ বছরের জন্য এই টাকা বরাদ্দ হয়েছে। এই প্রকল্পে গুজরাট, হরিয়ানা, কর্ণাটক, মধ্যপ্রদেশ, মহারাষ্ট্র, রাজস্থান ও উত্তরপ্রদেশ – এই সাতটি রাজ্য অংশ নিচ্ছে। মূলত, এই সাতটি রাজ্যে স্থানীয় মানুষের অংশগ্রহণের মাধ্যমে ভূগর্ভস্থ জলস্তর পরিচালন ব্যবস্থার উন্নতির লক্ষ্যেই এই প্রকল্প হাতে নেওয়া হয়েছে। এই সাতটি রাজ্যের ৭৮টি জেলার ৮,৩৫০টি গ্রাম পঞ্চায়েত এর ফলে উপকৃত হবে। ছয় হাজার কোটি টাকার মধ্যে ৫০ শতাংশ দেবে কেন্দ্রীয় সরকার এবং বাকি ৫০ শতাংশ অর্থ বিশ্ব ব্যাঙ্ক থেকে ঋণ হিসেবে পাওয়া যাবে। এই ‘অটল জল’ প্রকল্পের মূল উদ্দেশ্যই হল ভূগর্ভস্থ জলস্তর নিয়ন্ত্রণে রাখা, পরিকাঠামোগত উন্নয়ন, ভূগর্ভস্থ জলস্তর যাতে না কমে তার জন্য নিয়মিত পর্যবেক্ষণ, জল নিরাপত্তা পরিকল্পনা গ্রহণ এবং সাধারণ মানুষের মধ্যে সচেতনতা বৃদ্ধি। প্রাতিষ্ঠানিক উপায়ে ভূগর্ভস্থ জলের নজরদারি নেটওয়ার্ক উন্নয়ন এবং অংশীদারদের দক্ষতা বৃদ্ধি ভূগর্ভস্থ জলস্তর সংক্রান্ত তথ্য সংরক্ষণ, বিনিময়, বিশ্লেষণ ও ভাগ করে নেওয়ার ক্ষেত্রে সাহায্য করবে। এই যোজনার প্রভাবে, যেসব এলাকায় জল জীবন মিশন প্রকল্প বাস্তবায়িত হচ্ছে সেখানে স্থানীয় মানুষের সক্রিয় অংশগ্রহণের মাধ্যমে সুস্থায়ী উন্নয়ন ঘটানো, কৃষকদের আয় দ্বিগুণ, ভূগর্ভস্থ জল ব্যবস্থাপনায় অংশগ্রহণে উৎসাহদান, সঠিকভাবে জলের ব্যবহারে উন্নতি ও চাষের পদ্ধতিতে উন্নতি এবং গোষ্ঠীগত স্তরে আচরণগত পরিবর্তন ও ভূগর্ভস্থ জলের সদ্ব্যবহারে উৎসাহদান বৃদ্ধি পাবে। দেশের ৬৫ শতাংশ ভূগর্ভস্থ জল সেচ কাজে ব্যবহার করা হয়ে থাকে এবং ৮৫ শতাংশ গ্রামীণ এলাকায় পানীয় জল হিসেবে ব্যবহার হয়ে থাকে। দেশের ক্রমবর্ধমান জনসংখ্যা বৃদ্ধি, নগরায়ন ও শিল্পায়নের ফলে ভূগর্ভস্থ জালের চাহিদা ক্রমশই বাড়ছে। এই ক্রমবর্ধমান চাহিদার কথা মাথায় রেখেই এই প্রকল্প হাতে নেওয়া হয়েছে। অনিয়ন্ত্রিতভাবে ভূগর্ভস্থ জল উত্তোলন নিয়ন্ত্রণের জন্য যত্রতত্র ভূগর্ভস্থ পাম্প লাগানো নিষিদ্ধ করা হয়েছে। /
শ্রদ্ধেয় স্বামী মহারাজ জি-র জন্মজয়ন্তীতে প্রধানমন্ত্রীর শ্রদ্ধার্ঘ্য নিবেদন

নয়াদিল্লি, ০১ ডিসেম্বর, ২০২২ শ্রদ্ধেয় স্বামী মহারাজ জি-র জন্মজয়ন্তীতে প্রধানমন্ত্রী শ্রী নরেন্দ্র মোদী শ্রদ্ধার্ঘ্য নিবেদন করেছেন। বিএপিএস স্বামী নারায়ণ সংস্থার এক ট্যুইটের প্রত্যুত্তরে প্রধানমন্ত্রী ট্যুইট করে জানিয়েছেন; “শ্রদ্ধেয় স্বামী মহারাজ জি-র জন্মজয়ন্তীতে আমি আমার শ্রদ্ধা জানাচ্ছি। আমি নিজেকে সৌভাগ্যবান বলে মনে করি কারন বহু অনুষ্ঠানে তাঁর সঙ্গে আমার আলোচনার সুযোগ হয়েছে এবং তাঁর কাছ থেকে আমি প্রভূত ভালোবাসা পেয়েছি। সমাজের প্রতি তাঁর অগ্রণী উদ্যোগের জন্য তিনি বিশ্বজোড়া সম্মান পেয়েছেন।”
মিনারেলস অ্যান্ড মেটাল ট্রেডিং কর্পোরেশন লিমিটেড, ন্যাশনাল মিনারেল ডেভেলপমেন্ট কর্পোরেশন, মেকন ও ভারত হেভি ইলেক্ট্রিক্যালস লিমিটেড এবং ওড়িশা সরকারের দুটি রাষ্ট্রায়ত্ত কোম্পানির সঙ্গে যৌথ অংশীদারিত্বে নীলাচল ইস্পাত নিগম লিমিটেডের কৌশলগত বিলগ্নিকরণে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আর্থিক বিষয় সংক্রান্ত কমিটির বৈঠকে আজ মিনারেলস অ্যান্ড মেটাল ট্রেডিং কর্পোরেশন লিমিটেড (৪৯.৭৮ শতাংশ শেয়ার), ন্যাশনাল মিনারেল ডেভেলপমেন্ট কর্পোরেশন (১০.১০ শতাংশ শেয়ার), মেকন (০.৬৮ শতাংশ শেয়ার) ও ভারত হেভি ইলেক্ট্রিক্যালস লিমিটেড (০.৬৮ শতাংশ শেয়ার) এবং নীলাচল ইস্পাত নিগম লিমিটেডে (এনআইএমএল) ওড়িশা সরকারের দুটি রাষ্ট্রায়ত্ত কোম্পানি ইন্ডাস্ট্রিয়াল প্রোমোশন অ্যান্ড ইনভেস্টমেন্ট কর্পোরেশন অফ ওড়িশা লিমিটেড (ইপিকল) (১২ শতাংশ শেয়ার) এবং ওড়িশা মাইনিং কর্পোরেশনের (ওএমসি) (২০.৪৭ শতাংশ শেয়ার) কৌশলগত বিলগ্নিকরণ অনুমোদিত হয়েছে। সম্ভাব্য ক্রেতাদের সন্ধানে দ্বিস্তরীয় প্রক্রিয়া অবলম্বন করা হবে। এনআইএমএল একটি যৌথ অংশীদারিত্বের কোম্পানি যেখানে মিনারেলস অ্যান্ড মেটাল ট্রেডিং কর্পোরেশন লিমিটেড, ন্যাশনাল মিনারেল ডেভেলপমেন্ট কর্পোরেশন, মেকন ও ভারত হেভি ইলেক্ট্রিক্যালস লিমিটেড, ইপিকল এবং ওএমসি-র অংশীদারিত্ব রয়েছে। এনআইএমএল-এর প্রস্তাবিত এই নীতিগত বিলগ্নিকরণে প্রাপ্ত অর্থ সরকারের বিভিন্ন সামাজিক ও উন্নয়নমূলক প্রকল্পে ব্যবহৃত হবে। নতুন ক্রেতারা এই সংস্থাটির ম্যানেজমেন্ট, প্রযুক্তি এবং বিনিয়োগে সদর্থক ভূমিকা নিতে পারবে যার ফলে, এই সংস্থায় বাণিজ্যিক উন্নয়ন এবং কর্মসংস্থানের সুযোগ বৃদ্ধি পাবে। /
প্যারিসে সিওপি-২১ বৈঠকের আগে (এলএমডিসি) প্রতিনিধিদলের প্রধানদের সংগে প্রধানমন্ত্রী শ্রী নরেন্দ্র মোদির সাক্ষাৎ

চলতি বছরের শেষ দিকে প্যারিসে অনুষ্ঠিত হবে জলবায়ু পরিবর্তন বিষয়ক রাষ্ট্রসংঘের বৈঠক, সিওপি-২১ । তারই প্রস্তুতি হিসাবে সমমনোভাবাপন্ন উন্নয়নশীল দেশগুলোর (এলএমডিসি) প্রতিনিধিদলের প্রধানদের সংগে প্রধানমন্ত্রী শ্রী নরেন্দ্র মোদি মংগলবার মিলিত হন। ভারত এলএমডিসি-র এই বৈঠক আয়োজন করে, যা এখানে গত দুদিন ধরে অনুষ্ঠিত হয় | প্রধানমন্ত্রী প্রতিনিধিদের সংগে আলাপচারিতায় বলেন, জলবায়ু পরিবর্তন সম্বন্ধীয় চ্যালেঞ্জ সম্পর্কে বিশ্ব এখন ওয়াকিবহাল, কিন্তু বিশ্বকে জলবায়ুর বিচার নীতি সম্পর্কেও সচেতন করতে হবে । তিনি বলেন, উন্নয়নশীল দেশের কিছু অংশ সহ নির্দিষ্ট কয়েকটি গোষ্ঠী এমন বাতাবরণ তৈরীর চেষ্টা করছে যে, উন্নয়ন এবং প্রবৃদ্ধি পরিবেশের শত্রু, ফলে যারা উন্নয়ন এবং প্রবৃদ্ধি-র জন্য কাজ করছেন তারাই দোষী – এই বাতাবরণের মোকাবিলা করতে হবে। প্রধানমন্ত্রী বলেন, বিশজুড়ে, উন্নয়নশীল এবং উন্নত দেশে, পরিবেশ বিষয়ে একটি অভিন্ন পাঠ্যক্রম স্কুলে পড়ানো উচিৎ, যাতে নতুন প্রজন্ম আবহাওয়া পরিবর্তন মোকাবিলায় অভিন্ন লক্ষ্য নিয়ে বড় হয়ে উঠতে পারে। নিজস্ব উন্নয়নের ধারা বজায় রেখে জলবায়ু পরিবর্তন মোকাবিলা করতে উন্নয়নশীল দেশগুলিকে পরিচ্ছন্ন প্রযুক্তি দেওয়ার বিষয়ে উন্নত বিশ্বের প্রতিশ্রুতি পূরণ করার এবং আর্থিক সহায়তা দেওয়ার ব্যাপারে প্রধানমন্ত্রী জোর দেন। তিনি বলেন উন্নত বিশ্বকে যেমন দূষণ নির্গমন কমাবার লক্ষ্য রাখতে হবে, তেমনি উন্নয়নশীল দেশকে কাজ করতে হবে উৎসাহ দেওয়ার লক্ষ্যে রাখতে হবে, যেমন পুন:নবিকৃত শক্তি এবং পরিবেশ বান্ধব আবাসন নির্মান। প্রধানমন্ত্রী জীবনযাত্রায় পরিবর্তন এনে শক্তি ব্যবহার কমাতে আহবান জানান । তিনি বলেন জলবায়ু বিষয়ে ভারত এলএমডিসি-র সাথে কাঁধে কাঁধ মিলিযে কাজ করে যাবে । এই আলাপচারিতার সময় কেন্দ্রীয় পরিবেশ এবং বন মন্ত্রী শ্রী প্রকাশ জাভড়েকার উপস্থিত ছিলেন।
মহাকাশের শান্তিপূর্ণ ব্যবহার ও অনুসন্ধানের ক্ষেত্রে ভারত-উজবেকিস্তান সহযোগিতায় কেন্দ্রীয় মন্ত্রিসভার অনুমোদন

নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৃহস্পতিবারের (৬ ডিসেম্বর) বৈঠকে ভারত ও উজবেকিস্তানের মধ্যে মহাকাশের শান্তিপূর্ণ ব্যবহার ও অনুসন্ধানের ক্ষেত্রে সহযোগিতা স্থাপন সংক্রান্ত চুক্তি স্বাক্ষরের বিষয়ে প্রধানমন্ত্রীকে জানানো হয়েছে। ১ অক্টোবর, ২০১৮ তারিখে উজবেকিস্তানের রাষ্ট্রপতির ভারত সফরকালে চুক্তিটি স্বাক্ষরিত হয়। এই চুক্তি স্বাক্ষরের ফলে পৃথিবীর রিমোট সেন্সিং-এর ক্ষেত্র, স্যাটেলাইটের মাধ্যমে যোগাযোগ, স্যাটেলাইট-ভিত্তিক নেভিগেশন ও মহাকাশে অনুসন্ধানের ক্ষেত্রে নতুন নতুন গবেষণার কাজ ও তার ব্যবহারের সম্ভাবনা বৃদ্ধি পাবে। এর ফলে, মহাকাশ প্রযুক্তি প্রয়োগের ক্ষেত্রে যৌথভাবে কাজ করা সম্ভব হবে যার ফলে মানবজাতি উপকৃত হবে। এই চুক্তির ভিত্তিতে একটি যৌথ কর্মীগোষ্ঠী গঠিত হবে যা চুক্তির ধারাগুলি নির্দিষ্ট সময়ের মধ্যে প্রয়োগ করার বিষয়ে কর্মপরিকল্পনা তৈরি করবে। /….
নাগাল্যান্ড রাজ্যের প্রতিষ্ঠা দিবসে রাজ্যবাসীকে প্রধানমন্ত্রীর অভিনন্দন

নাগাল্যান্ড রাজ্যের প্রতিষ্ঠা দিবসে রাজ্যবাসীকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন, “নাগাল্যান্ড রাজ্যের প্রতিষ্ঠা দিবসে রাজ্যবাসীকে জানাই আমার শুভেচ্ছা। আগামী বছরগুলিতে নাগাল্যান্ড অগ্রগতির এক নতুন উচ্চতায় পৌঁছবে বলে আমি আশাবাদী।”
সাইবার নিরাপত্তা সহযোগিতার জন্য ভারত ও বাংলাদেশের মধ্যে মউ-এর বিষয়ে অবগত হলো কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয় মন্ত্রিসভা সাইবার নিরাপত্তা সহযোগিতার জন্য ভারত ও বাংলাদেশের মধ্যে সমঝোতা স্মারক (মউ)-এর বিষয়ে অবগত হলো| ভারতের বৈদ্যুতিন ও তথ্য-প্রযুক্তি মন্ত্রকের অধীনস্ত ইন্ডিয়ানকম্পিউটার ইমার্জেন্সি রেসপন্স টিম (সি.ই.আর.টি.-ইন) এবং বাংলাদেশের ডাক,টেলিযোগাযোগ ও তথ্য-প্রযুক্তি মন্ত্রকের অধীনস্ত বাংলাদেশ কম্পিউটার কাউন্সিল অফইনফরমেশন এন্ড কমিউনিকেশন টেকনোলজি ডিভিশন ও বাংলাদেশ গভর্নমেন্ট কম্পিউটারইনসিডেন্ট রেসপন্স টিম (বি.জি.ডি. ই-গভ সি.আই.আর.টি.)-এর মধ্যে এই মউ গত ৮ এপ্রিল২০১৭ তারিখে স্বাক্ষরিত হয়| এই মউ সি.ই.আর.টি.-ইন এবং বি.জি.ডি. ই-গভ সি.আই.আর.টি. –এর মধ্যে সহযোগিতাবৃদ্ধি করবে বলে আশা করা যাচ্ছে| তাছাড়া সাইবার আক্রমণ ও সাইবার নিরাপত্তা ঘটনা,সাইবার নিরাপত্তা প্রযুক্তি সহযোগিতা, সমতা ও পারস্পরিক সুবিধার ভিত্তিতে দুইদেশের আইন ও নিয়ম অনুসারে সাইবার নিরাপত্তা নীতি ও সেরা কাজ ও মানবসম্পদ উন্নয়নেরআদান-প্রদানও এর ফলে আশা করা যাচ্ছে| সি.ই.আর.টি.-ইন এবং বি.জি.ডি. ই-গভসি.আই.আর.টি.-এর মধ্যেকার এই মউ সাইবার নিরাপত্তা নিয়ে উপযুক্ত যৌথ কমিটি গঠনেরমধ্য দিয়ে রূপায়িত হবে| সি.ই.আর.টি.-ইন হচ্ছে ভারত সরকারেরবৈদ্যুতিন ও তথ্য-প্রযুক্তি মন্ত্রকের অধীনস্ত একটি জাতীয় নোডাল এজেন্সি| যারলক্ষ্য হচ্ছে ভারতের সাইবার স্পেসের সুরক্ষা| কোনো ঘটনায় সাড়া দেওয়া ও প্রতিকারেরজন্য এর সঙ্গে ওভারসিজ কম্পিউটার ইমার্জেন্সি রেসপন্স টিম-এর সহযোগিতা রয়েছে| সরকারিকাজকর্ম, ব্যবসা ও উপভোক্তাগণ সাইবার হুমকির বহুবিধ সমস্যার মুখোমুখি হওয়ারপরিপ্রেক্ষিতে এই চুক্তি| সাইবার নিরাপত্তা প্রস্তুতি নিয়ে আরও উন্নয়নের এবংসিস্টেমকে নিরাপদ রাখার গুরুত্ব নিয়ে সচেতনতার প্রয়োজন রয়েছে|
আইএএলএ-কেবেসরকারি সংস্থা থেকে একটি আন্তঃসরকারি সংস্থায় রূপান্তর  : সম্মতি কেন্দ্রীয় মন্ত্রিসভার

ইন্টারন্যাশনালঅ্যাসোসিয়েশনঅফ মেরিন এইড্‌স টু নেভিগেশন অ্যান্ড লাইটহাউজ অথরিটিজ (আইএএলএ)-কেএকটি বেসরকারি সংস্থা থেকে আন্তঃসরকারি সংস্থায় রূপান্তরের বিষয়টিতে বুধবার সম্মতিজানাল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে এদিনঅনুষ্ঠিত হয় মন্ত্রিসভার বৈঠকটি। মন্ত্রিসভারএই সিদ্ধান্ত গ্রহণের ফলে জাহাজ চলাচলের বিষয়টি আরও দক্ষ ও নিরাপদ হয়ে উঠবে বলেমনে করা হচ্ছে। একইসঙ্গে, অর্থনৈতিক দিক থেকেও জাহাজ চলাচলের বিষয়টিকে আরওসম্প্রসারিত করা যাবে। শুধু তাই নয়, আন্তর্জাতিক নৌ সংস্থাগুলির সমমর্যাদা লাভকরবে আইএএলএ। প্রসঙ্গতউল্লেখ্য, এক ফরাসি আইনের আওতায় আইএএলএ-এর প্রতিষ্ঠা ১৯৫৭ সালে। এর সদর দপ্তর অবস্থিতফ্রান্সের সেন্ট জার্মাইনেন লে-তে। ৮৩ জন জাতীয় সদস্যকে নিয়ে গঠিত এক জেনারেলঅ্যাসেম্বলি আইএএলএ-এর পরিচালন কর্তৃপক্ষের দায়িত্ব পালন করে। জেনারেলঅ্যাসেম্বলির এক কাউন্সিল হল আইএএলএ-এর প্রশাসনিক কর্তৃপক্ষ। এই কাউন্সিলে রয়েছেনমোট ২৪ জন জাতীয় সদস্য। কেন্দ্রীয় জাহাজ চলাচল মন্ত্রকের লাইটহাউজেস অ্যান্ড লাইটশিপ্‌স দপ্তরের মহানির্দেশকের প্রতিনিধিত্বের মাধ্যমে ভারতও রয়েছে কাউন্সিলেরসদস্যপদে। /